**OPĆINA PODCRKAVLJE**

*BILJEŠKE UZ FINANCIJSKA IZVJEŠĆA ZA 2022. GODINU*

Podcrkavlje, veljača, 2022. godina

**REPUBLIKA HRVATSKA**

**BRODSKO POSAVSKA ŽUPANIJA**

**OPĆINA PODCRKAVLJE**

Podcrkavlje, Trg 108. brigade ZNG br. 11

OIB: 39613161208

Podcrkavlje, 15. veljače 2022. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2022. godine*

1. Naziv obveznika: **OPĆINA PODCRKAVLJE**

2. Sjedište obveznika: 35 201 PODCRKAVLJE

3. Adresa sjedišta: Trg 108. brigade ZNG br. 11

4. Šifra općine: 338

5. Broj RKP-a: 37164

6. Matični broj: 02586975

7. OIB: 39613161208

8. Razina: 22

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2022. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 3/15, 93/15, 135/15, 2/17, 28/17, 112/18, 126/19, 145/20 i 32/21) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2022. godine, Ministarstva financija, KLASA: 400-02/22-01/26; URBROJ: 513-05-03-23-5 od 12. siječnja 2023., sastavljen je Financijski izvještaj Općine Podcrkavlje za razdoblje siječanj – prosinac 2022. godine koji se sastoji od:

* Bilance (Obrazac BIL),
* Izvještaja o prihodima i rashodima, primicima i izdacima (Obrazac PR-RAS),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Podcrkavlje primjenjuje proračunsko računovodstvo u skladu sa Zakonom o proračunu (Narodne novine, broj 144/21) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19, 108/20 i 144/21). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima

Financijskog izvještaja.

***2. BILANCA (Obrazac: BIL)***

Vrijednost aktive - ukupne imovine Općine (B001) na dan 31. prosinca 2022. godine iznosi 29.498.674,2 kn i u odnosu na stanje imovine 1. siječnja 2022. godine, evidentno je povećanje općinske imovine za 341.787,21 kn. Udjel nefinancijske imovine u ukupnoj aktivi iznosi 89,40 % dok financijska imovina u ukupnoj imovini Općine participira udjelom od 10,60 %.

**Bilješka broj 2 – B002 NEFINANCIJSKA IMOVINA**

Ukupna vrijednost nefinancijske imovine Općine (B002) na dan bilance iznosi 26.372.435,68 kn i u odnosu na prethodnu godinu povećana je za 2.142.526,68 kn.

U strukturi ukupne nefinancijske imovine vrijednosno najveći udio zauzima proizvedena dugotrajna imovina (02) u vrijednosti od 24.627.740,08 kn, što je povećanje od 10.799.462,08 u odnosu na stanje 1. siječnja 2022. godine.

Kod ove vrste imovine najznačajnije je spomenuti povećanje Šifra 0212 Poslovni objekti. Navedeno povećanje iznosi 2.760.615,27 kn te 0214 koji se povećao za 3879518,79 kn.

**Bilješka broj 3 – Šifra 1 FINANCIJSKA IMOVINA**

Vrijednost ukupne financijske imovine Općine iznosi 3.126.238,53 kn i bilježi smanjenje za 1.900.739,47 kn u odnosu na stanje prethodne godine. Veliko smanjenje odnosi se na Šifru 1112 – Novac na računu kod tuzemnih poslovnih banaka koje s 31.12.2022. godine iznosi 381.695,90 što je 896.292,10 manje u odnosu na 01.01.2022. Potraživanja za dane zajmove bilježe pad na Zajmovi neprofitnim organizacijama, građanima i kućanstvima u tuzemstvu za 823.132,36 kn.

*Novac u banci i blagajni* (Šifra 11) – novčana sredstva na računima i u blagajni bilježe smanjenje u odnosu na 01. siječanj 2022. godine. Na dan 31.12.2022. godine na skupini konta 11 Novac u banci i blagajni evidentirana su sredstva u iznosu od 383.040,70 kn.

*Depoziti, jamčevni polozi i potraživanja od zaposlenih i ostalo* (šifra 12) iznose ukupno 170.124,48, a prethodne godine 36.229,00 kn. Ostala potraživanja (šifra 129) – Početno stanje od 36.229,00 kn uvećano je tijekom godine za 133.141,58 kn.

*Dionice i udjeli u glavnici* (šifra 15) – tijekom izvještajnog razdoblja nije bilo promjena u visini udjela u glavnici trgovačkih društava u javnom sektoru.

*Potraživanje za prihode poslovanja* (šifra 16) – stanje ukupnog potraživanja za prihode poslovanja na dan 31.12.2022. iznosi 587.184,00 kn, a ove godine iznosi 272.235,31 kn. Smanjenje potraživanja zabilježeno je na šifri 165 i šifri 164, a povećanje na šifri 169.

**Bilješka broj 4 – Šifra 2 OBVEZE**

Obveze bilježe smanjenje od 365.808,89 kn, u odnosu na prethodnu godinu, i iznose 4.488.881,11 kn.

*Obveze za rashode poslovanja* (Šifra 23) su se povećale u odnosu na isto razdoblje prethodne godine za 315.802,26 te sada iznose 501.459,26 kn. Najveće povećanje vidljivo je na ostalim tekućim obvezama koje trenutno iznose 302.188,12 kn. Obveze za materijalne rashode iznose 135.107,26 kn, a u prethodnoj godini su iznosile 68.194,00 kn.

*Obveza za nabavu nefinancijske imovine* (Šifra 24) bilježe povećanje u odnosu na stanje na dan 01. siječnja 2022. godine i iznose 20.239,64 kn.

*Obveze za kredite i zajmove (Šifra 26)* bilježe smanjenje te iznose 3.929.166,94 kn, a prethodne godine 4.628.902,00 kn. Najznačajnije smanjenje je kod obveze za kredite od tuzemnih kreditnih institucija izvan javnog sektora i to za 527.083,06 kn. U potpunosti ih čine obveze za kredite od tuzemnih kreditnih institucija izvan javnog sektora (Šifra 2643).

**Bilješka broj 5 – Šifra 9 VLASTITI IZVORI**

Vlastiti izvori iznose 25.009.793,10 kn i povećani su za 607.596,10 kn. Vlastiti izvori i ispravak vlastitih izvora (Šifra 91) iznose 24.916.758,82 kn.

**Bilješka broj 6 (Šifra 922) REZULTAT POSLOVANJA**

Višak prihoda (Šifra 922) - na kraju proračunske godine utvrđen je manjak prihoda i primitaka u ukupnom iznosu od 173.776,68 kn koji je ostvaren, nakon propisane korekcije prihoda.

***3 . IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)***

Ukupni prihodi i primici (Šifra X678) ostvareni su u izvještajnom razdoblju u iznosu od 8.294.489,56 kn , dok su prošle godine iznosili 15.745.832,00 kn. U strukturi ukupno ostvarenih prihoda i primitaka najveći udio imaju prihodi poslovanja, a u prihodima poslovanja najveći udio čine pomoći iz inozemstva i od subjekata unutar općeg proračuna.

Ukupni rashodi i izdaci (Šifra Y345) ostvareni su u istom razdoblju u iznosu od 9.415.302.44 kn, dok su prošle godine iznosili 14.997.264,00 kn.

**Bilješka broj 7 – Šifra 6 PRIHODI POSLOVANJA**

Prihodi poslovanja (Šifra 6) u 2022. godini ostvareni su u iznosu od 8.294.489,56 kn, dok su prošle godine iznosili 11.145.067,00 kn. U strukturi ovih prihoda najznačajniju stavku čine pomoći iz inozemstva i od subjekata unutar općeg proračuna koje iznose 4.465.280,68 kn. Porez i prirez na dohodak se povećao u dijelu poreza i prireza na dohodak od nesamostalnog rada za 500.239,99 kn te sada iznosi 2.019.199,99 kn. Dok povrata poreza i prireza na dohodak po godišnjoj prijavi nemamo 2022. godine, a prethodne godine iznosili su 415.525,00 kn. Porezi na imovinu najvećim dijelom su se povećali kod povremenih poreza na imovinu i iznose 183.623,41 kn. Kod kapitalnih pomoći proračunu vidljivo je smanjenje za 2.499.313 kn te sada iznosi 374.484,00 kn. Donacija od pravnih i fizičkih osoba izvan općeg proračuna nije bilo, dok su prošle godine iznosile 36.766,00 kn. Preneseni višak prihoda poslovanja iznosi 15.258.305,43, dok su prošle godine iznosili 10.178.063,00 kn. Nenaplaćeni obračunati prihodi poslovanja iznose 266.810,96 kn.

**Bilješka broj 8 – Šifra 3 RASHODI POSLOVANJA**

Rashodi poslovanja (Šifra 3) ostvareni su u ukupnom iznosu od 5.873.717,93 kn, dok su prošle godine iznosili 6.089.859,00 kn. Najveći udio u rashodima čine materijalni rashodi i iznose 2.617.258,92 kn. Rashodi za usluge iznose 1.905.377,84 kn. Na usluge tekućeg investicijskog održavanja utrošeno je 998.896,17 kn. Na intelektualne i osobne usluge utrošeno je 509.910,52 kn. Financijski rashodi iznose 83.000,25 kn, a najveći dio čine kamate za primljene kredite i zajmove od kreditnih i ostalih financijskih institucija izvan javnog sektora te iznose 64.747,89 kn. Subvencija nije bilo. Prijenosi proračunskim korisnicima su se u odnosu na pprethodnu godinu smanjili za 458.533,22 kn i iznose 69.496,78 kn. Naknade građanim i kućanstvima u novcu iznose 212.666,52 kn, a u naravi 21.299,30 kn. Kapitalne donacije neprofitnim organizacijama iznose 515.000,00 kn, dok tekuće donacije u novcu iznose 861.566,17 kn te čine najveći udio ostalih rashoda koji iznose 1.517.000,17 kn.

**Bilješka broj 9 – Šifra 4 RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine (Šifra 4) izvršeni su u iznosu 2.841.849,10 kn, dok su prethodne godine iznosili 7.796.772,00 kn. Najveći udio čine ceste, željeznice i ostali prometni objekti u iznosu od 1.458.300,92 kn. Povećanje također bilježe i postojenja i oprema (Šifra 422) i iznose 557.080,08 kn.

**Bilješka broj 10 – Šifra 5 IZDACI ZA FINANCIJSKU IMOVINU I OTPLATE ZAJMOVA**

U odnosu na 2021. godinu bilježimo smanjenje za 589.102,41 kn što u konačnici iznosi 699.735,41 kn. Udio od 75,32% čini otplata glavnice primljenih kredita od tuzemnih kreditnih institucija izvan javnog sektora (Šifra 5443) i iznosi 527.083,37 kn. Otplata glavnice primljenih zajmova od državnog proračuna iznosi 172.652,04 kn.

U izvještajnom razdoblju ostvaren je manjak prihoda i primitaka u iznosu od 1.120.812,88 kn.

Na kraju izvještajnog razdoblja ukupno stanje na računima i u blagajnama iznosi 383.040,70 kn.

***4. IZVJEŠTAJ O OBVEZAMA (Obrazac: OBVEZE)***

**Bilješka broj 11** - U Izvještaju o obvezama iskazuju se ukupne obveze Općine Podcrkavlje u razdoblju od 1. siječnja do 31. prosinca 2022. godine. Stanje obveza na kraju izvještajnog razdoblja (Šifra V006) iznosi 4.450.865,84 kn od čega dospjele obveze (Šifra V007) iznose 662.347,24 kn, a nedospjele obveze (Šifra V009) 3.788.518,60 kn.

Od ukupno dospjelih obveza na kraju izvještajnog razdoblja u iznosu od 662.347,24 kn unutar 60 dana dospjelo je na plaćanje 16.080,93 kn, unutar narednih 61-180 dana dospjelo je 190.836,57 kn, od 181-360 dana dospjelo je 151.441,84kn i konačno, preko 360 dana dospjelo je 64.404,55 kn obveze.

Stanje nedospjelih obveza na kraju izvještajnog razdoblja (Šifra V009) iznosi 3.788.518,60 kn i odnosi se na obveze za rashode poslovanja u iznosu od 80.810,02 kn, obveze za nabavu nefinancijske imovine u iznosu od 18.124,99 kn te obveze za financijsku imovinu u iznosu od 3.689.583,59 kn.

Prema podacima Jedinstvenog upravnog odjela, koji vodi evidenciju sudskih sporova na dan 31. prosinca 2022. godine, sudskih sporova nije bilo.